JohanHeinsen/ENO huggingface dataset:
Lolland-Falsters Stifts-Tidende, 1844-06-20
Fra London meldes, at ikke blot Hoffet og de Store have viist ham særdeles Opmærksomhed, men at ogsaa de offentlige Blade have viist megen Omhyggelighed i at forbigaae med Taushed Alt hvad der kunde være ham ubehageligt. Saaledes omtale de imod Sædvane aldeles ikke hvad der passerede i et stort Møde, som de emigrerede Polakker holdt den 5te Junii. Nogen Utilfredshed vakte de særdeles Foranstaltninger, som fra Politiets Side bleve trufne til den høie Gjæsts Sikkerhed, idet enkelte Qvarterer, af London næsten aldeles blottedes for Politibetjente, for at der kunde være desto flere i det Strøg, hvor Keiseren opholdt sig, men dette berøres ligesaalidt i de engelske Blade, som den strænge og dertillands usædvanlige Fremgangsmaade, der fra Politiets Side vistes mod den polske Greve OstrowskiDenne havde nemlig ved hos en Skrædder at see et Par Beenklæder, som vare bestemte for Keiseren, yttret, at han kunde have Lyst til at erfare, hvorledes samme passede ham og da dette rygtedes, blev han den følgende Dag arresteret og - efterat samtlige hans Papirer vare beslaglagte - underkastet et skarpt Forhør i den russiske Consuls Nærværelse. Den følgende Dag blev han vel igjen løsladt, men først efterat han havde stillet Caution for 500 Pd. St. og præsenteret 2 Medcautionister for 250 Pd. St. hver. De beslaglagte Papirer har han endnu kun tildeels faaet tilbage.
Lolland-Falsters Stifts-Tidende, 1844-06-20
J nogle schlesiske Fabrikstæder er der forefalden temmelig alvorlige Uroligheder, til hvis Dæmpelse Militaire maatte reqvireres fra Schweidnitz og som ikke endtes uden Blodsudgydelse. J en Skrivelse fra Breslau berettes Anledningen til disse saaledes: Væverne stode hidtil i betydelig Gield til Kjøbmændenne og disse bestræbte sig for efterhaanden og saa godt det vilde gaae at gjøre sig betalte i Vævernes Arbeider. Men nu kom de mange Velgiørenhedsforeninger med directe Bestillinger og Tilbud af høiere Betaling og Følgen heraf var, at Væverne kun arbeidede for disse, hvorfor Kjøbmændene, som hverken fik Betaling i Penge eller Varer, begyndte at true med Execution. Disse Trudsler synes at have irriteret Væverne og foranlediget Opstanden, som slet ikke var stilet mod Regjering eller Bestyrelse, men mod Kjøbmændenes Bøger. Dette sees ogsaa deraf, at det kun var nogle Fabrikker og Kjøbmands huse, som demoleredes og at de Bøger, man fik fat paa, bleve tilintetgjorte.
Lolland-Falsters Stifts-Tidende, 1844-06-20
Den engelske Krigsbrig Rapid paa 10 Kanoner er ved Benguela bleven overvældet af et spansk Slaveskib og boret i Grund efter en heftig Kamp.
Lolland-Falsters Stifts-Tidende, 1844-06-20
Svenske Blade berette Følgende: Gouvernøren i Gothenborg, Grev Løvenhjelm, blev nylig paa en Promenade, hvor han spadserede med sin Gemalinde, paa kjørt af en Dreng med en Hjulbør. Greven, som blev ærgerlig over denne Plumphed, gav Drengen et Par Rap af sin Stok og hermed kunde og vilde Sagen vel have beroet, hvis ikke nogle visse Folk havde faaet fat paa samme og formaaet Drengen til at føre Klage. Greven blev nu ved en djerv Stevning indvarslet for en Politiret, vedgik de bevidste Stokkeslag og erlagde uden Væggring 17 Rdlr. i Mulct. Hvis man, siger Referenten, skulde gjøre nogen bemærkning i Anledning af denne ubetydelige Begivenhed, saa maa det være den, at det er et lykkeligt Land, hvor Høie og Lave ere lige for Lovene og at den Høiagtelse, som Enhver nærer for Greven, maa forøges, naar man seer, at han uden Vægring møder for den Ret, hvis Chef han selv en og erlægger den Mulct, som Lovene fastsætte for slige Overilelser.
Lolland-Falsters Stifts-Tidende, 1844-06-20
Jfølge de nyeste Efterretninger fra Mexico synes det, som om Spørgsmaalet angaaende Texas ikke vil foranledige Uvenskab med Nordamerica, da den første Stat skal have tilkjendegivet, at den ikke vil modsætte sig Teras Jndlemmelse i Fristaterne, naar Nordamerica vil overtage en forholdsmæssig Deel af den mexicanske Gield. Det kommer nu an paa, om England ogsaa vil finde sig i slig Jndlemmelse, angaaende hvilke Stemmerne i det nordamericanske Senat endnu ere deelte. Ogsaa Uenigheden med Frankrig ventes jevnet paa en fredelig Maade.
Lolland-Falsters Stifts-Tidende, 1844-06-20
De Franskmænd, som ønske Bevilling til at drive Detailhandel, erholde samme uden synderlig Vanskelighed.
Lolland-Falsters Stifts-Tidende, 1844-06-20
J Wien har en Pladskregn nylig ledet til en ikke uvigtig Opdagelse. Overalt i Byen gives underjordiske Render til Vandets Afledelse og disse synes Tyvene at have udkaaret til Værksteder, deels for om Natten at kunne liste sig ind i Husene gjennem Sidekanalerne, deels for at gjemme Tyvekosterne. Efter en stærk Pladskregn hørte man nu et Raab om Hielp ved en med Gitterværk omgivet Aabning i en af Hovedrenderne og da en Stige nedlodes, kom to Drabantere op, som meldte, at der endnu vare 3 Kammerater nede i Renden, hvis de ikke allerede vare druknede. Man fandt hos dem Lamper, Svovlstikker, Dirker, File og andre Redskaber for dens lovstridige Jndustri, der synes hidtil at have været Politiet aldeles ubekjendt. og ikke dreven ganske i det Smaa.
Lolland-Falsters Stifts-Tidende, 1844-06-20
AVERTISSEMENTS. Ifølge allerhøieste Rescript af 24de April dette Aar, bekjendtgjort ved det Kongelige Rentekammers Placat af 30te i samme Maaned, skulle Tallottoernes Trækninger, som nu finde Sted hver Tirsdag, fra 1ste Julii næstkommende at regne, indskrænkes til ikkun at foretages hver 2den Tirsdag, og af de i Lottokalenderen for indeværende Aar fra 1ste Juli til 31te December opførte Trækninger ville derfor i dette Aar ikkun efter nævnte Trækninger blive at foretage i den sædvanlige Orden og til de anførte Tider, nemlig: Trækning den 2den Julii den 1442 Altonas 1575 Kjøbenhavns 16de 30te 1395 Wandsbecks 1443 Altonas 18de August. 1576 Kjøbenhavns - 27de 1396 Wandsbecks 10de September. – 24de 1444 Altonas 1577 Kjøbenhavns - 8de October 22de - 1397 Wandsbecks 5te November. 1445 Altonas 1578 Kjøbenhavns - 19de - 3die December.
Lolland-Falsters Stifts-Tidende, 1844-06-20
1398 Wandsbecks 17de 1446 Altonas 1579 Kjøbenhavns . 31te J videre følge af fornævnte allerhøieste Rescript skulle de udenbyes Collectioner fra 1ste Julii næstkommende saa betimeligen slutte og afsende deres Lister, at de, Posternes ordentlige Gang forudsat, kunne ankomme hertil senest Løverdag, Middag til den umiddelbart derpaa følgende Trækning, Vedkommende maae derfor være betænkte paa at gjøre Jndskud og modtage deres Lottobilletter inden den Slutningstid disse Collectioner efter Postgangen maae fastsætte, da det ved ældre Bestemmelser aldeles er forbudt Collectionerne at tilbageholde udfærdigede Lottobilletter, for enten at afhænde eller sælge dem efter Trækningslisternes Afslutning. Hvilket herved til Vedkommendes Efterretning bekjendtgjøres. Den Kongelige Lotto=Administration i Kjøbenhavn den 18de Juni 1844. Bonde. Moltke. Hansen.
Lolland-Falsters Stifts-Tidende, 1844-06-20
J Følge Anordningen af 24de October 1837 9.8, bliver, i afdøde Kjøbmand P. H. Bergs Sted, Valg af en Borgerrepræsentant at foretage paa Nykjøbings Raadstue, Mandagen den 1ste Juli dette Aar, Eftermiddag Kl. 4, hvor samtlige valgberetti. gede Borgere indbydes at møde personlig, for enten mundtlig til Valgprotocollen, eller ved Stemmeseddel, at tilkjendegive paa hvilke Borgere de vælge. Motiverede Jndsigelser og Reclamationer modtages af Borgmesteren indtil 30te d. M.
Lolland-Falsters Stifts-Tidende, 1844-06-20
Nykjøbings Valgbestyrelse den 20 Juni 1844. Møller. C. Kryger. R. Sidenius. Dagvognsbefordring.
Lolland-Falsters Stifts-Tidende, 1844-06-20
Som Følge af Dampskibet Caroline Amalies forandrede Afgang fra Flensborg, vil Nykjøbing Dagvogn, som staaer i Forbindelse med dette Dampskib, indtil videre afgaae fra Nykjøbing hver Mandag Morgen Kl. 7 1/2 og Fredag Morgen Kl. 8. Nykjøbings Befordrings-Contoir den 20de Juni Hartmann.
Lolland-Falsters Stifts-Tidende, 1844-06-20
Kreaturbeen-Udskibning. Da jeg agter at foretage denne i Løbet af indeværende Maaned, kjøber og betaler jeg nu samme til betydelig høiere Priser end i den senere Tid, indtil Udskibningen har fundet Sted. Nakskov den 10de Juni 1844. E. Ch. Dan.
Lolland-Falsters Stifts-Tidende, 1844-06-20
Paa Gedsøergaard kunne tvende Tækkemænd, de forstaae at tække med Steenrør, strax faae Arbeide.
Lolland-Falsters Stifts-Tidende, 1844-06-20
Nakskov. Ved de Plantninger og de Anlæg, der i den senere Tid ere foretagne herved Byen, har der allerede viist sig flere beklagelige Uordener, der, som oftest vel kun have sit Udspring af Kaadhed. Vi tillade os derfor at opfordre alle vore Medborgere og navnlig dem, der ved at have ydet Bidrag have viist deres Jnteresse for Sagen, til at underrette Bestyrelsen om, naar de maatte blive Vidne til slige Uordener.
Lolland-Falsters Stifts-Tidende, 1844-06-20
Til Enhver som maatte give os saadanne Oplysninger, at de kunne lede til Afstraffelse af de Personer, der muligen maatte tilføie Anlæggene nogen Skade, udloves en Douceur af 1 Rbd. Nakskov den 15de Juni 1844. O. Reis. W. Jessen. M. Roepstorff. Kisky. Corn. Holst.
Lolland-Falsters Stifts-Tidende, 1844-06-20
Tilkjøbs.
Lolland-Falsters Stifts-Tidende, 1844-06-20
Hos Handelsgartner Frisenette i Nykjøbing bekommes nedenstaaende Planter til nedsatte Priser pr. 100 Stkr. ægte weimarske Sommer- og Vinter-Levkøier 8 Mk., ordinaire Sommer=Levkøier 3 Mk., brune, blaae og stribede Wiener Gyldenlakker 2 Mk., extra skjønne dobbelte Aster, i 36 Sorter, af de nyeste og skjønneste Kugel-, Baand=, Rør- og tyrkiske After 2 Mk., extra skjønne Chineser=Relliker, i 40 Sorter 2 Mk., Studenter Nelliker, i 30 Sorter, 1 Mk., Natvioler 2 Mk., Sommervæxter, af de fortrinligste, i over 100 Sorter, 3 Mk., stor Berliner- og hvid slesisk Knol-Selleri 12 s., Sommerporrer 8 s., Vinterporrer 12 s., guul underjordisk Kaalrabi 6 s., Blomkaal 20 sk., samt endnu alle Sorter Kaalplanter fra 2 til 12 s.
Lolland-Falsters Stifts-Tidende, 1844-06-20
Tilkjøbs forlanges: en dresseres Hønsehund skikket til Andejagt. Biller i den Anledning bedes indlagt paa Mariboe Postcontoir under Mærke A. B.
Lolland-Falsters Stifts-Tidende, 1844-06-20
Tvende Værelser med Kjøkken og øvrige Beqvemmeligheder kan til October Flyttetid erholdes tilleie hos Sadelmager Bølle i store Kirkestræde - Sammesteds kan erholdes Reisekufferter samt iøvrigt Alt hvad der af Sadelmagerarbeide udfordres til en Reisendes Beqvemmelighed.
Lolland-Falsters Stifts-Tidende, 1844-06-20
Tjeneste søges. En ung Pige fra Kjøbenhavn af honnette Forældre, der kan paatage sig, hvad der forefalder, søger Condition snarest muligt, enten her i Nykjøbing eller Omegn. Bogtrykkeriet giver mundtlig Anviisning.
Lolland-Falsters Stifts-Tidende, 1844-06-20
Mølleeiendom til Salg. En for faa Aar siden af ny opbygget hollandsk Veirmølle med en fortrinlig Jordlod paa noget over 20 Tdr. Land, beliggende her i Stiftet, kan erholdes tilkjøbs underhaanden, mod en contant Udbetaling af 3000 Rbd. Det nærmere erfares hos Undertegnede. Nykjøbing den 13 Juni 1844. C. Matzen.
Lolland-Falsters Stifts-Tidende, 1844-06-20
Jndkaldelse.
Lolland-Falsters Stifts-Tidende, 1844-06-20
Creditorerne i Stervboet efter afdøde Huusmand Jen Jensen Skomager i Horreby, indkaldes herved med 12 Ugers Varsel, til at anmelde og beviisliggjøre deres Fordringer for undertegnede committerede Skifteforvalter. Corselitze den 15de Juni 1844. P. Andersen. Adressecontoirets Commissionairer ere: Dhrr. Bogbdlr. Thierry i Nakskov, Kammer. Suhr i Rødby, Postexpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Komd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1844-06-22
Lollands Falsters Stift. Tidende. Redigeret, trykt og udgivet af W. F. Laub i Nykjøbing. No 7 Løverdagen den 2. Junii.
Lolland-Falsters Stifts-Tidende, 1844-06-22
Jndenlandske Efterretninger. Det Kongl. danske Cancellie har under 18de d. M. bekjendtgjort, at Udgiverne af Fyens Stiftsavis, M. C. Hempel, af Fyens Avis, Ove Thomsen, af Aalborg Stiftstidende, J. C. Borch og J. Ree, af Aarhuus Stiftstidende, Overkrigscommissair A. F. Elmquist, og af Ribe Stiftsavis, Chr. sal. Hyphoff, under samme Dato ere beordrede tiltalte for Overtrædelse af Trykkefrihedslovgivningen med Hensyn til en i bemeldte Blade indrykket Artikel med Overskrift Extract af den slesvigske Forenings Protocol.
Lolland-Falsters Stifts-Tidende, 1844-06-22
Een af vore ostindiske Trykkefrihedssager er i Løverdags bleven paakiendt af Hof= og Stadsretten, nemlig den, der for over tre Aar siden blev anlagt mod Kjøbenhavnspostens" daværende ansvarhavende Redacteur, Hr. F. Hansen, i Anledning af en Artikel om det rehling tiemrothske Gouvernement i Tranqvebar. Ved Dommen er Tiltalte, frifunden og Actionens Omkostninger paalagde det Offentlige. (Kbhpst.) Orla Lehmann har gjæstet Lund og er af Byens Studenter bleven hilset med Sang og Vivatraab.
Lolland-Falsters Stifts-Tidende, 1844-06-22
J Tivoli-Avisen, for i Tirsdags hedder det: Jgaar Aftes herskede der et ualmindeligt Liv i Tivoli. Et Antal af over et Par hundrede Studenter besøgte det en masse og feirede et lille improviseret Symposium paa Øen. Den, der engang har været sammen med de danske Studenter, veed ogsaa, at det er en Umulighed for dem at være muntre og fornøiede, uden at meddele denne deres Munterhed til alle deres Omgivelser. Dette var ogsaa i rigeste Maade Tilfældet iaftes, idet de under deres Ophold paa Øen ved deres smukke, harmoniske Sange samlede en saa stor Deel af de Besøgende omkring sig som Øen kunde rumme. Da det var bleven mørkt, lod Entrepreneuren i al Hast indrette en lille Dandsesalon paa en Plads nede ved Søen, som havde det store Fortrin, at der var deiligt høit til Loftet, og som var rigt garneret med couleurte Lamper og Kroner. Efterat have tilbragt nogen Tid her og traadt en Dands, saa godt som dette uden Damer lader sig gjøre, vendte Gjæsterne tilbage til Øen, hvor Bacchus og Polyhymnia i kjærlig Forening oplivede de ungdomsglade Musasønner, til Tivoli=Klokkens alvorlige Klang mindede om, at Alting har en Ende.
Lolland-Falsters Stifts-Tidende, 1844-06-22
J Onsdags er af en valgt Deputation, bestaaende af Dhrr. Stiftsprovst Tryde, Prof. Theol. Engelstoft og Dr. Theol. Gad, til Hs. Maj. Kongen overleveret et allerunderdanigst Andragende fra Kjøbenhavns geistlige Convent (nemlig samtlige ordinerede Geistlige i Hovedstaden samt Medlemmerne af Universitetets theologiske Facultet) om, at det maatte behage Allerhøistsamme at skjænke Kirken og Skolen en særegen fælleds Overbestyrelse. Ved at berøre den Katzenjammer der er fulgt ovenpaa Jernbanerusen hos Børspekulanterne i Berlin og Hamborg, hvilke skal have bevæget den sidstnævnte Stads Actiehandlere til at sende en Deputation til Kongen af Danmark for at bede ham om at negte Concession til alle de projecterede Jernbaner i Danmark, udbryder Kbhpst." De fleste af hine ukloge og ubegrundede Projecter ville vistnok ved den pludselig vakte befindelse falde bort af sig selv; men er det ikke en mageløs Uforskammenhed saaledes at ville søge at indvirke paa Kongen af Danmark alt eftersom disse Speculanter kunne beregne sig Tab eller Fordeel ved Handelen, med Actier i paatænkte danske Jernbaneanlæg, Og ligesom man derfor da vel tør antage, at deres Jnsinuationer ville finde den tilbørlige Tilretteviisning, saaledes tør man vel ogsaa haabe, at ikke den ringeste Hindring deraf vil fremgaae mod Udførelsen, af det for Riget virkelig gavnlige og hensigtsmæssige Anlæg, om hvis Nytte og Rentabilitet man allerede for længe siden har havt tilstrækkelig Oplysning i de anstillede udførlige Calculer, og som derhos maa ansees for at være et af Nutidens allervigtigste patriotiske Foretagender, idet en vigtig Statsdeels hele Handels-Uafhængighed og Selvstændighed er afhængig deraf. Vi mene naturligviis den flensborg-husumtønningske Bane, der ene er i Stand til at frelse Flensborg og derved hele Slesvig om ikke hele Danmark – fra Hamborgernes Handelsaag." Hos det svenske, (formodentlig ogsaa hos det danske) Commercecollegium har Bogtrykker Fr. W. Chr. Mench i Hamborg anholdt om Patent paa en af ham opfunden Maade til at udføre Sætningen ved Bogtrykkerarbeidet efter et nyt System.
Lolland-Falsters Stifts-Tidende, 1844-06-22
Den Ansøgende har anført som Eiendommelighed og Fortrin ved hans Opfindelse, at en Sætter, efter at være blevet indøvet, i en Trediedeel kortere Tid end nu, vil kunne udføre sit Arbeide, og at han, overeensstemmende med et efter hvert Sprog lempet System, udfører Sætningen med hele Ord, Stavelser, dobbelte eller enkelte Bogstaver, i Stedet for at det tidligere, med faa Undtagelser, kun skeete ved enkelte (Dagl. Alleh.) Bogstaver.
Lolland-Falsters Stifts-Tidende, 1844-06-22
Fredagen den 7de de om Aftenen Kl. mellem 11 og 12, beretter Ribe Avis, afbrændte Claus Nielsens Gaard i Gjesten Sogn. Claus Nielsen blev vakt af sin Søvn ved en Lyd paa Loftet som om det regnede stærkt ned, og saae da at Gaarden var i Brand. Han fik kun Tid til at kaste nogle faa Klædningstykker paa sig og gribe et Par Skuffer i Chatollet, hvormed han sprang ud af Vinduet, efterfulgt af sin Kone. Manden ilede til Stalden, men fandt den allerede i lys Lue; hans tvende Døttre, Tjenestepige, Karl og Søn bleve vakte og maatte ligeledes saagodt som i det bare Linned flygte ud af Husene. J 1/2 Time var Gaardens fire sammenbyggede Huuslængder nedbrændte, og 19 Køer 4 Kalve, 1 Hoppe, 2 Sviin, 9 Grise, en Lænkehund, Smaakreature, 30 a 40 Tdr. Rug, 4 Tdr. Byg, 3 Tdr. Boghvede, næsten hele Jndboet og Avlsredskaberne bleve Luernes Rov, hvilket Alt kun er forsikkret for 1000 Rbd. Gaardens Bygninger ere ogsaa lavt assurerede, saa at Eieren lider et betydeligt Tab. Man har Mistanke om at Jlden er paasat. Rand. Av." fortæller om et Uveir i Omegnen af Hobro, hvorved Lynilden er slaaet ned i en Gaard i Landsbyen Herredsdal. Lynstraalen var gaaet ned i Skorstenen, derfra ind i Stuen, hvor Gaardens Eier, And. Jensen, tilligemed hans Kone og to Døttre samt en Karl befandt sig. Den ene af Døttrene (20 Aar gl.) blev dræbt, og Moderen, der tilligemed den anden Datter faldt bedøvet om paa Gulvet, befinder sig endnu i en meget lidende Tilstand. Som en Besynderlighed fortjener at anføres, at Datteren, som mistede Livet, ingensinde tidligere havde tilkjendegivet nogen Frygt i saadant Veir, men at hun derimod netop denne Aften havde været overordentlig ængstelig og vidste ikke hvorledes hun bedst skulde sikkre sig mod den overhængende Fare.
Lolland-Falsters Stifts-Tidende, 1844-06-22
Paa Jyllands Vestkyst er den 9de dennes indstrandet en preussisk Brig kommende fra England og ladet med 285 Tons Jernbaneskinner, bestemt til Stettin. De kunne maaskee nu komme ret tilpas til de projecterede jydske og fyenske Jernbaner. (Kbhpst.)
Lolland-Falsters Stifts-Tidende, 1844-06-22
Fra St. Petersborg meldes nu under 6te dennes i tydske Blade, at Hs. Kongl. Høihed Storfyrstinde Alerandra, Prindsen af Hessens Gemalinde, er bleven livsfarlig syg. – Naar man veed, at det er en ung, smuk og elskværdig Dame, hvo skulde da ikke finde denne Efterretning sørge(Kbhpst.)
Lolland-Falsters Stifts-Tidende, 1844-06-22
Stubbekjøbing den 15de Junii. Jgaar Formiddag indstrandede, ifølge Hand-Tid.", ved Jndløbet til Grønsund paa Grunden Tolken Galeasen Speculation, Skp. P. Lundqvist, af og fra Calmar med en Ladning Bræder bestemt til Kiel. Saasnart Veiret tillader det vil bjergning blive paabegyndt ved Hjælp af 3 Jagter, med hvis Førere Skipperen har sluttet Accord om at bring Ladningen til Stubbekjøbing. Jgaar Aftes var Skibet endnu tæt, men da Stormen i Nat af og til har været meget haard, er det ikke usandsynligt, at det er blevet fyldt med Vand.
Lolland-Falsters Stifts-Tidende, 1844-06-22
Befordringer og Afgang. Postmester i Middelfart, Capt. N. F. Høhling, er allernaadigst beskikket til Postmester i Ringsted, og forhenværende adjungeret Postmester Nyborg, L. J. Møller til Postmester i Ebeltoft, begge fra 1ste October d. A. at regne. - Professor ordinarius ved de lægevidenskabelige Facultet I. C. J. H. Gundelach Møller, er i Naade entlediget fra sit Embede som Overchirurg ved det kongelige Frederiks Hospital.
Lolland-Falsters Stifts-Tidende, 1844-06-22
Nykjøbing d. 22. Junii. Dampskibet Harlequin ankom i Morges Kl. 4 fra Rostock, og afgividere med følgende Passagerer: Ritmester v. Hincheldey; Dhrr. Lorenzen og C. Jørgensen; Enkemadame Nor; H. P. Samse; Jfr. Sidenius; Dhrr. Carstensen og Westerborg; Kjøbmand Bøttern med Familie, Dhrr. Clemens, Brandt og I. Hoffensberg.
Lolland-Falsters Stifts-Tidende, 1844-06-22
Handelsefterretning. Kjøbenhavn d. 18de Junii.
Lolland-Falsters Stifts-Tidende, 1844-06-22
Fra Udlandet hedder det nu, at den faldne Regn giver Haab om, at Vaarsæden vil komme sig igjen, og at Vædet ogsaa vil have god Virkning paa Rugmarkerne. Jmidlertid er den store Tilførsel af Byg, som er kommet til England den sidste Tid, meest fra Danmark, strax fortoldet og gaaet over i Consumenternes Hænder, hvilket tydeligt viser, at forraadet kun er saare ringe. J England er desuden kun faldet lidt Regn, og man er bekymret for Hohøsten. Følgen heraf er, at ogsaa Havre er meere søgt. Byg er betalt 1 s. høiere pr. Otr.
Lolland-Falsters Stifts-Tidende, 1844-06-22
Udenlandske Efterretninger. Krigen imellem Frankrig og Marocco er begyndt med et Cavalleriangreb fra marroccansk Side, som fandt Sted den 30te Mai under Anførsel af en Prinds af den keiserlige Familie. J Rapporten hedder det, at den regulære maroccanske Armee ikke tog Deel i Kampen og at sammes General endog advarede Prindsen imod at begynde Fjendtligheder uden Keiserens Befaling, men nu er det eengang skeet og Krigen vil neppe endes dermed. J Toulon skal man endog allerede have faaet Efterretning om nye Fægtninger, som have nødt General Lamorciere til at trække sig tilbage til en fastere Stilling, da de fra Algier afsendte Forstærkninger vare blevne opholdte ved Modvind og endnu d. 5te Juni ikke indtrufne i Oran. Ligeledes har GeneralBedeau opsnappet Breve fra Keiseren til Abdel Kader, der ikke efterlade nogen Tvivl om hans fjendtlige Stemning, da han der melder Emiren, at de mægtigste Stammer i hans Rige have tilbudt ham deres Skatte og Krigere til at forjage de Franske og at han giør Regning paa hans fortsatte Virksomhed. De Franske forberede sig og paa en alvorlig Krig, blandt Tropperne i de sydlige Provindser er stor Røre og et Par Regimenter ere allerede afseilede til Africa; ligeledes er Prindsen, af Jonville den 12te Juni afgaaet til Toulon, forat overtage Commanden over den franske Sømagt i Middelhavet og han medbringer tillige Ordre til at gaae offensivt frem, hvis Marocco ikke vil bede om Forladelse for den ved ovenmeldte Cavallerifægtning skeete Gebetskrænkelse, hvilket dog neppe vil naaes. - Ogsaa med Spanien har Marocco begyndt Fiendtligheder og det paa en barbarisk Maade, hvis det er sandt, hvad der meldes i spanske Blade, at man har truffet et spansk Handelskib drivende ud fra Ceuta, ombord paa hvilket man fandt Capitainen og 12 Matroser halshuggede; et fornyet Kampraab lyder i denne Anledning i Spanien.
Lolland-Falsters Stifts-Tidende, 1844-06-22
Jmellem England og Frankrig er Coureervexlingen, meget levende og den franske Minister i London, Grev St. Anlaire, som allerede havde faaet Permission til et Besøg i Frankrig, har modtaget Ordre til indtil videre at blive paa sin Post. J Overhuset erklærede Grev Aberdeen den 13de, at han ansaae Fiendtlighederne mellem Frankrig og Marocco for tilfældige og at det, efter hans Overbeviisning ikke vil komme til en egentlig Krig. Maaskee han dog nu vil blive nødt til at forandre sin Mening; i det Mindste vil det vist holde haardt for den engelske Diplomatik at mægle Fred.
Lolland-Falsters Stifts-Tidende, 1844-06-22
Ved Hertugen af Angoulemes Død er det Schismaa, som hidtil har fundet Sted blandt de franske Legitimister, idet Nogle ansaae ham og andre Hertugen af Bordeaux for den retmæssige Prætendent, hævet.
Lolland-Falsters Stifts-Tidende, 1844-06-22
Keiseren af Rusland er den 15de Juni afreist fra Berlin over Stettin til Petersborg.